CELEX: 62021CN0320
Language: lt
Date: 2021-05-21 00:00:00
Title: Byla C-320/21 P: 2021 m. gegužės 21 d. Ryanair DAC pateiktas apeliacinis skundas dėl 2021 m. balandžio 14 d. Bendrojo Teismo (dešimtoji išplėstinė kolegija) priimto sprendimo byloje T-379/20 Ryanair / Komisija (SAS, Švedija; Covid-19)

2021 8 30   
            
            
               LT
            
            
               Europos Sąjungos oficialusis leidinys
            
            
               C 349/16
            
         
      2021 m. gegužės 21 d.Ryanair DAC pateiktas apeliacinis skundas dėl 2021 m. balandžio 14 d. Bendrojo Teismo (dešimtoji išplėstinė kolegija) priimto sprendimo byloje T-379/20 Ryanair / Komisija (SAS, Švedija; Covid-19)
      
      (Byla C-320/21 P)
      (2021/C 349/20)
      Proceso kalba: anglų
      
         Šalys
      
      
         Apeliantė: Ryanair DAC, atstovaujama avocats E. Vahida ir F.-C. Laprévote, abogado S. Rating, dikigoros I.-G. Metaxas-Maranghidis ir avocate V. Blanc
      
         Kitos proceso šalys: Europos Komisija, Prancūzijos Respublika, Švedijos Karalystė, SAS AB
      
         Apeliantės reikalavimai
      
      Apeliantė Teisingumo Teismo prašo:
      
                  —
               
               
                  panaikinti skundžiamą sprendimą;
               
            
                  —
               
               
                  remiantis SESV 263 ir 264 straipsniais pripažinti, kad 2020 m. balandžio 24 d. Komisijos sprendimas C(2020) 2784 final dėl valstybės pagalbos SA.57061 (2020/N) – Švedija – COVID–19 protrūkio padarytos žalos Scandinavian Airlines atlyginimas yra negaliojantis; ir
               
            
                  —
               
               
                  nurodyti Komisijai padengti savo ir Ryanair bylinėjimosi išlaidas, o pirmojoje instancijoje ir šioje apeliacinėje instancijoje įstojusioms į bylą šalims (jeigu yra) – padengti savo pačių bylinėjimosi išlaidas.
               
            
         Apeliacinio skundo pagrindai ir pagrindiniai argumentai
      
      Grįsdama skundą apeliantė remiasi šešiais pagrindais.
      Pirmasis pagrindas: Bendrasis Teismas padarė teisės klaidą, atmetęs apeliantės teiginį, kad Komisija pažeidė reikalavimą, jog pagal SESV 107 straipsnio 2 dalies b punktą suteikta pagalba negali būti skirta atitaisyti tik vieno nukentėjusio asmens patirtą žalą.
      Antrasis pagrindas: Bendrasis Teismas padarė teisės klaidą ir akivaizdžiai iškraipė faktus dėl SESV 107 straipsnio 2 dalies b punkto ir proporcingumo principo taikymo, kiek tai susiję su COVID–19 pandemijos padaryta žala SAS AB.
      Trečiasis pagrindas: Bendrasis Teismas padarė teisės klaidą, atmetęs apeliantės teiginį, kad nediskriminavimo principas buvo nepagrįstai pažeistas.
      Ketvirtasis pagrindas: Bendrasis Teismas padarė teisės klaidą ir akivaizdžiai iškraipė faktus, atmetęs apeliantės teiginį dėl įsisteigimo laisvės ir laisvės teikti paslaugas pažeidimo.
      Penktasis pagrindas: Bendrasis Teismas padarė teisės klaidą ir akivaizdžiai iškraipė faktus dėl to, kad nebuvo pradėta oficiali tyrimo procedūra.
      Šeštasis pagrindas: Bendrasis Teismas padarė teisės klaidą ir akivaizdžiai iškraipė faktus dėl motyvų nenurodymo.